คลังปิดปากไม่ตอบปมพรฎ.อภัยโทษ
คลังปิดปากไม่ตอบ กฎหมายอภัยโทษ ก่อความขัดแย้งการเมืองกระทบเศรษฐกิจ "ธีระชัย"งบข้อความหลังถูกโพสต์ถามผ่านเฟซบุ๊ก
30 ต.ค. 2565

คลังปิดปากไม่ตอบ กฎหมายอภัยโทษ ก่อความขัดแย้งการเมืองกระทบเศรษฐกิจ "ธีระชัย"งบข้อความหลังถูกโพสต์ถามผ่านเฟซบุ๊ก
นายบุญทรง เตริยาภิรมย์ รมช.คลัง กล่าวปฏิเสธให้ความเห็นการออก ร่างพระราชกฤษฎีกา (พ.ร.ฎ.) พระราชทานอภัยโทษ พ.ศ. 2554 ของรัฐบาล จะกระทบสร้างความเสียหายให้กับเศรษฐกิจ หากมีความขัดแย้งการเมืองจนเกิดความรุนแรงเหมือนที่ผ่านมา
"คงไม่เกิดอะไร ผมให้ความเห็นไม่ได้ เพราะจะขัดพระราชอำนาจ"นายบุญทรง กล่าว
ขณะที่ผู้สื่อข่าวได้พยายามสอบถามนายธีระชัย ภูวนาถนรานุบาล รมว.คลัง ผ่านเฟสบุ๊คส่วนตัวของ รมว.คลัง ว่า ท่านเห็นชอบ ร่างพระราชกฤษฎีกา (พ.ร.ฎ.) พระราชทานอภัยโทษ พ.ศ.2554 ที่ ครม. ประชุมลับเมื่อวานนี้หรือไม่ เพราะเหตุอะไร ซึ่ง รมว.คลัง ไม่ตอบและพยายามลบข้อความดังกล่าวออกไป
อย่างไรก็ตาม รมว.คลัง ได้เขียนข้อความบนเฟสบุ๊คส่วนตัวว่า "หนึ่งในนโยบายเร่งด่วนของสำคัญของรัฐบาลที่จะดำเนินการในปีแรก คือ การป้องกันและปราบปรามการทุจริตและประพฤติมิชอบในภาครัฐอย่างจริงจัง โดยยึดหลักความโปร่งใสและมีธรรมาภิบาล เพื่อให้การขับเคลื่อนนโยบายดังกล่าวเป็นไปอย่างเป็นรูปธรรม ผมได้แต่งตั้งคณะกรรมการเพื่อกำหนดมาตรการทางธุรกิจสำหรับป้องกันการทุจริตคอร์รัปชั่น โดยผมจะทำหน้าที่ประธานกรรมการชุดนี้ด้วยตัวเอง"
ทั้งนี้ ได้มีผู้เข้ามาแสดงความเห็นสนับสนุนความเห็น รมว.คลัง และเข้ามาไม่เห็นด้วย เพราะด้านหนึ่ง  รมว.คลัง ให้ความาสำคัญปราบทุจริต แต่อีกด้านหนึ่ง รมว. เป็นหนึ่งในคณะรัฐมนตรีที่เห็นชอบ พ.ร.ฎ. พระราชทานอภัยโทษ ให้คนทุจริตคอรัปชันไม่ต้องรับโทษจำคุก